HMS «Hunter»

HMS «Hunter» (H35) var en britisk jager (destroyer).

Byggingen begynte på verftet Swan Hunter & Wigham Richardson Limited i Wallsend-on-Tyne i England den 26. mars 1935, skipet ble sjøsatt den 25. februar 1936 og tatt i bruk av Royal Navy den 20. september 1936. Under den spanske borgerkrigen patruljerte hun den spanske kysten til hun gikk på en mine og ble stygt skadd. Ved utbruddet av annen verdenskrig var Hotspur stasjonert ved flåtebasen i Freetown, Sierra Leone. Hun patruljerte i Atlanterhavet fram til mars 1940, da hun gikk inn i 2nd Destroyer Flotilla i Home Fleet, med stasjon ved Scapa Flow.

HMS «Hunter» gikk tapt som følge av en kollisjon med HMS «Hotspur» under et angrep på tyske troppetransportskip under det første slaget om Narvik i Ofotfjorden 10. april 1940.

Vraket av HMS «Hunter» ble lokalisert av det norske marinefartøyet KNM «Tyr» den 5. mars 2008 etter å ha vært savnet i nesten 70 år. Funnstedet 7,5 nautiske mil vest for havna i Narvik blir nå betraktet som en krigsgrav. 

Kategori:Jagere fra andre verdenskrig
Kategori:Britiske jagere
Kategori:Skip bygget i Storbritannia
Kategori:Slaget om Narvik
Kategori:Skip fra 1936
Kategori:Skip sluttseilt 1940
Kategori:Krigsforlis
Kategori:Artikler i sjøfart-prosjektet